## Zaključci radi sprečavanja bespravne izgradnje na području Republike Hrvatske

### NN 14/1991 (25.3.1991.), Zaključci radi sprečavanja bespravne izgradnje na području Republike Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i članka 35. Poslovnika Sabora Republike Hrvatske, Sabor Republike Hrvatske
na sjednicama Vijeća udruženog rada, Vijeća općina i Društveno-političkog
vijeća, održanim 21, 22. i 23. veljače 1991. godine, donio je slijedeće

## ZAKLJUČKE

### radi sprečavanja bespravne izgradnje na području Republike Hrvatske

1. Ocjenjujući da je bespravna izgradnja, posebno na obalnom podrućju
Republike, poprimila velike razmjere, Sabor Republike Hrvatske smatra da
je do donošenja novog Zakona o izgradnji objekata neophodno poduzimati
mjere u cilju sprečavanja daljnje i rješavanja postojeće devastacije prostora.

2. Podržavaju se sve mjere koje će Vlada Republike Hrvatske, nadležno
ministarstvo i inspekcijske službe poduzimati u cilju onemogućavanja bespravne
izgradnje

a) Imajući u vidu da se najizrazitije negativne posljedice bespravne
izgradnje izražavaju u slučajevima kada se gradi protivno namjeni površina
utvrđenoj planom prostornog uredenja osobito izvan građevinskih područja
kao i unutar područja pad posebnom zaštitom u zaštitnom obalnom pojasu
bez odgovarajućeg provedbenog plana, građevinsko-urbanistički inspektor
dužan je u takvim slučajevima odmah donijeti rješenje o rušenju tog objekta
bez obzira u kojoj je fazi izgradnje. Ta su rješenja izvršna, a pristupa
se rušenju objekta odmah po upoznavanju investitora s rješenjem ili njegovim
objavljivanjem na oglasnoj ploći u slučaju nepoznatog investitora, a sve
to u roku ne dužem od 8 dana.

b) U slučaju bespravne izgradnje na podrućju zaštićenih urbanističkih
cjelina za koje je zakonom zabranjena izgradnja bez provedbenog urbanističkog
plana, građevinsko-urbanistički inspektor donijet će rješenje o rušenju
nakon što se o toj izgradnji u roku od 15 dana negativno oćituje nadležno
tijelo za zaštitu spomenika kulture, a izvršenju rješenja pristupit će
se u roku ne dužem od 8 dana.

c) U slučaju protupravne izgradnje objekta na podrućju za koje je donesen
provedbeni urbanistički plan, građevinsko-urbanistički inspektor dužan
je zajednički s organom nadležnim za prostorno uređenje utvrditi eventualnu
mogućnost uskladivanja uvjeta uređenja prostora s izvedenim radovima u
roku ne dužem od e dana ukoliko su ti uvjeti utvrđeni u prethodnom postupku,
odnosno u roku ne dužem od 15 dana ako ti uvjeti ne postoje.

d) Republička građevinsko-urbanistička inspekcija utvrdit će razloge
s prijedlogom mjera zbog kojih se ne izvršavaju izvršna rješenja donesena
za rušenje bespravno izgrađenih objekata osobito iz razloga nemogućnosti
usklađivanja uvjeta uređenja prostora s izvedenim radovima u roku od 30
dana i o tome obavijestiti izvršna vijeća svih općina, Ministarstvo zaštite
okoliša, prostornog uređenja i graditeljstva i Odbor za prostorno uređenje
Sabora Republike Hrvatske.

e) Izvršna vijeća skupština općina izvijestit će Ministarstvo zaštite
okoliša, prostornog uređenja i graditeljstva o provedenim mjerama u roku
od 45 dana.

3. Općine su dužne osigurati obavljanje poslova građevinsko-urbanističke
inspekcije (imenovanje građevinsko-urbanističkog inspektora, davanje ovlaštenja
određenom radniku da uz postojeće poslove obavlja i poslove građevinsko-urbanističke
inspekcije, davanje ovlaštenja određenom radniku da privremeno obavljs
te poslove, osnivanje zajedničke inspekcije s drugim općinama, osiguranje
sredstava da te poslove obavlja Republički građevinsko-urbanistički inspektor),
tehničke izvršioce inspekcijskih rješenja za rušenje objekata, radove čišćenja
i otpremu ruševnog materijala i odgovarajuća sredstva za izvršenje inspekcijskih
rješenja s tim da treba imati u vidu i mogućnost da se ta sredstva mogu
pribaviti i akontiranjem od bespravnih graditelja.

4. U slučaju da općine ne postupaju po ovim mjerama, Republička građevinsko-urbanistička
inspekcija obavijestit će Ministarstvo zaštite okoliša, prostornog uređenja
i graditeljstva i Sabor Republike Hrvatske, a Vlada Republike Hrvatske
postupit će sukladno odredbama Zakona o Vladi Republike Hrvatske o potrebi
pokretanja odgovornosti članova izvršnih vijeća i drugih rukovodilaca u
ćijem su djelokrugu poslovi u svezi s izvršavanjem, ovih mjera.

5. Prilikom izrade Zakona o izgradnji objekata Vlada Republike Hrvatske
treba u njemu predvidjeti odredbe kojima bi se bespravna izgradnja utvrdila
kao krivično djelo te odredbe o naplati troškova rušenja bespravno izgrađenih
objekata u slučaju nemogućnosti naplate drugim putem, prioritetno putem
pljenidbe zemljišta. Na taj način će se najefikasnije spriječiti bespravna
izgradnja, a time i devastacija prostora u Republici.

6. Ovi zakljućci objavit će se u "Narodnim novinama".

Klasa: 362-01/91-02/01

Zagreb, 27. veljače 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Slavko Degorlclja, v. r.**

Predsjednik Društveno-političkog vijeća

**Ivan Vekić, v. r.**

Ostalo, NN 14/1991-398